7. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 583 της 7/14 Σεπτ. 1974 (ΦΕΚ Β΄ 246) Περί ιδρύσεως τακτικών εδρών, Σπουδαστηρίων, Εργαστηρίων και συστάσεως θέσεων βοηθητικού διδακτικού προσωπικού παρά τη Πολυτεχνική Σχολή του Πανεπιστημίου Θράκης. Έχοντες υπ’ όψει: 1.Τας διατάξεις: α)Των άρθρ. 7 (παρ. 1, 3 και 5) του Ν.Δ.87/73 «περί ιδρύσεως Πανεπιστημίων εις Θράκην και εις Κρήτην», β)του άρθρ. 1 του Α.Ν. 553/168 «περί του βοηθητικού διδακτικού προσωπικού των Ανωτάτων Εκπαιδευτικών Ιδρυμάτων (ΦΕΚ 210 τ. Α΄), 2.την γνώμην της Επιτροπής Προσωρινής Διοικήσεως και Οικονομίας Διαχειρίσεως (συνεδρίαι 26.2.74, 21.3.74 και 28.3.74) του Πανεπιστημίου Θράκης και 3.την υπ’ αριθ. 426/74 γνωμοδότησιν του Συμβουλίου της Επικρατείας, προτάσει του Ημετέρου Υπουργικού Συμβουλίου, αποφασίζομεν: Ίδρυσις τακτικών εδρών και  σύστασις θέσεων Άρθρ.1.-1.Ιδρύονται παρά τη Πολυτεχνική Σχολή του Πανεπιστημίου Θράκης αι κάτωθι τακτικαί έδραι: α)Φυσικής, έχουσα ως περιεχόμενον την Γενικήν Φυσικήν. β)Α΄ Ανωτέρων Μαθηματικών, έχουσα ως περιεχόμενον την Άλγεβραν, Αναλυτικήν και Διαφορικήν Γεωμετρίαν και την Μαθηματικήν Ανάλυσιν.  γ)Β΄ Ανωτέρων Μαθηματικών, του αυτού προς την Α΄έδραν περιεχομένου. δ)Τεχνικής Μηχανικής, έχουσα ως περιεχόμενον τας αρχάς της Στατικής, Αντοχήν Υλικών, Δυναμικήν και τας αρχάς της Μηχανικής Συνεχών Μέσων. ε)Εφηρμοσμένης Στατικής, έχουσα ως περιεχόμενον την συμπεριφοράν των μονοδιαστάτων και διδιαστάτων φορέων των δομικών κατασκευών. ς)Σιδηροπαγούς Σκυροδέματος, έχουσα ως περιεχόμενον το ωπλισμένον σκυρόδεμα, προεντεταμένον σκυρόδεμα, οικοδομικά έργα εκ σιδηροπαγούς σκυροδέματος και τας γεφύρας εκ σιδηροπαγούς σκυροδέματος. ζ)Μεταλλικών κατασκευών, έχουσα ως περιεχόμενον τας κατασκευάς εκ χάλυβος και λοιπών μετάλλων, τα οικοδομικά έργα εκ χάλυβος και τας γεφύρας εκ χάλυβος. η)Α΄ Συγκοινωνιακής Τεχνικής, έχουσα ως περιεχόμενον την υποδομήν και επιδομήν των χερσαίων συγκοινωνιακών έργων. θ)Β΄ Συγκοινωνιακής Τεχνικής, έχουσα ως περιεχόμενον την οργάνωσιν και εκμετάλλευσιν των συστημάτων μεταφορών. ι)Α΄ Υδραυλικής και Υδραυλικών Έργων, έχουσα ως περιεχόμενον την θεωρητικήν και εφηρμοσμένην υδραυλικήν, την υδρολογίαν και τα υδραυλικά έργα. (Αντί για τη σελ. 636,307) Σελ. 636,307(α) Τεύχος Ε83–Σελ. 105 Πανεπιστήμιο Θράκης 31.ΗΑ.α.6-7 ια)Β΄ Υδραυλικής και Υδραυλικών Έργων του αυτού προς την Α΄ έδραν περιεχομένου. ιβ)Λιμενικών Έργων, έχουσα ως περιεχόμενον την θαλασσίαν υδραυλικήν, την δίαιταν και την προστασίαν των ακτών και τα έργα λιμένων. ιγ)Εδαφομηχανικής και θεμελιώσεων, έχουσα ως περιεχόμενον την Τεχνολογίαν και Μηχανικήν του εδάφους, θεμελιώσεις τεχνικών έργων, αναχώματα και χωμάτινα φράγματα. ιδ)Γεωδαισίας, έχουσα ως περιεχόμενον την Γηπεδομετρίαν, Πολυγωνομετρίαν, κατακορύφους Αποτυπώσεις και Στοιχεία Φωτογραμμετρίας. ιε)Δομικών Υλικών, έχουσα ως περιεχόμενον την Τεχνολογίαν των Δομικών Υλικών. ς)Οικοδομικής, έχουσα ως περιεχόμενον τα συστήματα και μεθόδους κατασκευής έργων και στοιχεία Αρχιτεκτονικής Συνθέσεως. ιζ)Τεχνικής Γεωλογίας, έχουσα ως περιεχόμενον την Εφηρμοσμένην Γεωλογίαν, Υδρογεωλογίαν, Γεωτεκτονικήν, Συστατικά και Μηχανικάς Ιδιότητας των Πετρωμάτων, Δομικήν Συμπεριφοράν του υπεδάφους και Εφαρμογάς εις την Μελέτην Τεχνικών Έργων. ιη)Δομικών Μηχανών και Οργανώσεως Εργοταξίων, έχουσα ως περιεχόμενον τα στοιχεία Γενικής Μηχανολογίας, Δομικάς Μηχανάς, Εκμετάλλευσιν των Μηχανών, Οργάνωσιν Εργοταξίων και Προγραμματισμόν Έργων. 2.Παρ’ εκάστη των δια της παρ. 1 του παρόντος ιδρυομένων εδρών συνιστώνται ανά 2 θέσεις Επιμελητών, ανά 6 θέσεις βοηθών και ανά 2 θέσεις Παρασκευαστών. Ίδρυσις Σπουδαστηρίων και Εργαστηρίων και σύστασις θέσεων. Άρθρ.2.-Παρά τη Πολυτεχνική Σχολή του Πανεπιστημίου Θράκης ιδρύονται τα κάτωθι Σπουδαστήρια και Εργαστήρια. Α΄ Σπουδαστήρια Μαθηματικόν Συνιστώνται παρά τω ανωτέρω Σπουδαστηρίω μία θέσις Επιμελητού, 3 θέσεις Βοηθών και μία θέσις διοικητικού υπαλλήλου Β΄ Κατηγορίας επί βαθμώ 10ω-6ω. Ειδικά τυπικά προσόντα διορισμού εις τον εισαγωγικόν βαθμόν της θέσεως ταύτης ορίζονται απολυτήριον εξεταξίου Γυμνασίου ή άλλης ισοτίμου Μέσης Σχολής Γενικής Εκπαιδεύσεως και γνώσεις βιβλιοθηκονομίας. Σελ. 636,308(α) Τεύχος Ε83–Σελ. 106 Β΄ Εργαστήρια α)Τακτικής έδρας Φυσικής. β)Α΄ τακτικής έδρας Τεχνικής Μηχανικής. γ)Τακτικής έδρας Εφηρμοσμένης Στατικής. δ)Τακτικής έδρας Σιδηροπαγούς Σκυροδέματος. ε)Τακτικής έδρας Μεταλλικών Κατασκευών. ς)Α΄ τακτικής έδρας Συγκοινωνιακής Τεχνικής. ζ)Β΄ τακτικής έδρας Συγκοινωνιακής Τεχνικής. η)Α΄ τακτικής έδρας Υδραυλικής και Υδραυλικών Έργων. θ)Β΄ τακτικής έδρας Υδραυλικής και Υδραυλικών Έργων. ι)Τακτικής έδρας Λιμενικών Έργων. ια)Τακτικής έδρας Εδαφομηχανικής και Θεμελιώσεων. ιβ)Τακτικής έδρας Γεωδαισίας. ιγ)Τακτικής έδρας Δομικών Υλικών. ιδ)Τακτικής έδρας Οικοδομικής. ιε)Τακτικής έδρας Τεχνικής Γεωλογίας. ις)Τακτικής έδρας Δομικών Μηχανών και Οργανώσεως Εργοταξίων. «Συνιστώνται παρά τοις ανωτέρω Εργαστηρίοις ανά 2 θέσεις τεχνιτών επί συμβάσει ιδιωτικού δικαίου αορίστου χρόνου, διεπόμεναι υπό των διατάξεων των Ν.Δ. 385/1969 και 1198/72. Ειδικά τυπικά προσόντα διορισμού εις τας θέσεις ταύτας ορίζονται πτυχίον τεχνικής Σχολής ειδικότητος ανταποκρινομένης προς το είδος του οικείου Εργαστηρίου». Το τελευταίο εδάφιο αντικαταστάθηκε ως άνω από το άρθρο μόνο του Π.Δ. 523/10-17 Ιουλ. 1979 (ΦΕΚ Α΄ 161). Στο άρθρο αυτό ορίζεται ότι: εφόσον δεν υπάρχουν υποψήφιοι, που να έχουν τα ειδικά τυπικά προσόντα του άνω εδαφίου, δύναται για μία τριετία από 17 Ιουλ. 1979 να προσλαμβάνονται και απόφοιτοι Δημοτικού Σχολείου με ειδική εμπειρία που αποδεικνύεται από πιστοποιητικό προϋπηρεσίας. Σύστασις θέσεων Διδασκάλων Άρθρ.3.-1.Συνιστώνται παρά τη Πολυτεχνική Σχολή του Πανεπιστημίου Θράκης μία θέσις Διδασκάλου Τεχνικών Σχεδιάσεων και μία θέσις Διδασκάλου Παραστατικής Γεωμετρίας, αμφότεραι επί βαθμοίς 6ω-2ω. 2.Ως ειδικά τυπικά προσόντα διορισμού εις τον εισαγωγικόν βαθμόν αμφοτέρων των θέσεων ορίζονται πτυχίον ή δίπλωμα Ανωτάτης Σχολής του Ε.Μ. Πολυτεχνείου ή Πολυτεχνικής Σχολής Πανεπιστημίου της ημεδαπής ή ομοταγούς ιδρύματος της αλλοδαπής. 31.ΗΑ.α.7 Πανεπιστήμιο Θράκης 